text: नई दिल्‍ली। रिजर्व बैंक ऑफ इंडिया (आरबीआई) ने नॉन परफॉर्मिंग एसेट्स के खिलाफ एक्‍शन लेते हुए देना बैंक को नए कर्ज नहीं देने को कहा है। इसके अलावा आरबीआई ने बैंक पर नई नौकरियां देने पर भी रोक लगा दी है। बीएसई को दी गई जानकारी में देना बैंक ने बताया कि रिजर्व बैंक ने हाई नेट एनपीए और कर्ज पर मिलने वाले नि‍गेटिव रिटर्न (आरओए) के कारण्‍ा बैंक के खिलाफ 'प्रोम्‍पट करेक्‍टि‍व एक्‍शन' शुरू कि‍या है और उस पर कुछ प्रतिबंध लगा दिए हैं।